Ο **Κορίνλιους Κρέιν** **(Τσέβι) Τσέις** (γεν. 8 Οκτωβρίου 1943) είναι Αμερικανός ηθοποιός και συγγραφέας. Έγινε βασικό μέλος του καστ στον πρώτο κύκλο του *Saturday Night Live*, όπου το επαναλαμβανόμενο σκετς του *Weekend Update* έγινε βασικό στοιχείο της σειράς. Ως ερμηνευτής και συγγραφέας, κέρδισε τρία Βραβεία Έμμυ Ζώνης Υψηλής Τηλεθέασης από πέντε υποψηφιότητες και δύο υποψηφιότητες για Χρυσή Σφαίρα.  

Οι πρώτοι ρόλοι του Chase περιλαμβάνουν τις ρομαντικές κωμωδίες *Παιχνίδι για δολοφόνους* (1978) και *Σαν τον παλιό καιρό* (1980) δίπλα στην Γκόλντι Χον. Υποδύθηκε τον Κλαρκ Γ. Γκρίσγουολντ σε πέντε ταινίες. Πρωταγωνίστησε επίσης στις ταινίες *Το κλαμπ με τις λωλές* (1980), *Οι κατάσκοποι που ήρθαν από τη ζέστη* (1985), *Οι 3 αμίγκος* (1986) και *Ένα τρελό τρελό τζακούζι* (2010). Έχει παρουσιάσει τα Βραβεία Όσκαρ δύο φορές (1987 και 1988) και παρουσίασε το δικό του μεταμεσονύκτιο τοκ σόου με τίτλο *The Chevy Chase Show* (1993).

Τα πρώτα χρόνια
---------------

Ο Κορίνλιους Κρέιν Τσέις γεννήθηκε στο Lower Manhattan στις 8 Οκτωβρίου 1943.  Μεγάλωσε στο Γούντστοκ της Νέας Υόρκης.  Ο πατέρας του, Έντουαρντ Τίνσλεϊ (Νεντ) Τσέις (1919–2005),  ήταν εκδότης βιβλίων στο Μανχάταν και συντάκτης περιοδικών με σπουδές στο Πρίνστον. 

Η μητέρα του, Κάθλιν Πάρκερ (το γένος Μπράουνινγκ, 1923–2005), ήταν πιανίστα και λιμπρετίστα, της οποίας ο πατέρας, ο υποναύαρχος Μάιλς Μπράουνινγκ, πολέμησε πάνω στο αεροπλανοφόρο USS *Enterprise* (CV- 6) στη Ναυμαχία του Μίντγουεϊ κατά τον Β' Παγκόσμιο Πόλεμο. Έχει έναν μεγαλύτερο αδερφό, τον Νεντ Τζούνιορ. 

Ο παππούς του Τσέις ήταν ο καλλιτέχνης και εικονογράφος Έντουαρντ Λι Τσέις και ο προπάππος του ήταν ο ζωγράφος και δάσκαλος Φρανκ Σουίφτ Τσέις. Η γιαγιά του από την πλευρά της μητέρας του, που ονομαζόταν επίσης Κάθλιν, ήταν τραγουδίστρια όπερας και έπαιξε πολλές φορές στο Carnegie Hall. 

Ο Τσέις πήρε το παρατσούκλι "Τζέβι" από τη γιαγιά του και την αγγλική μεσαιωνική μπαλάντα "The Ballad of Chevy Chase".  Οι πρόγονοι της μητέρας του έφτασαν στο Μανχάταν το 1624. 

Οι γονείς του Τσέις χώρισαν όταν αυτός ήταν τεσσάρων ετών. Ο πατέρας του ξαναπαντρεύτηκε μία φορά και η μητέρα του δύο φορές.  Σε μια βιογραφία του το 2007, ο Τσέις δήλωσε ότι κακοποιήθηκε σωματικά και ψυχολογικά ως παιδί από τη μητέρα και τον πατριό του.  Και οι δύο γονείς του πέθαναν το 2005.

Ο Τσέις φοίτησε στο Riverdale Country School ένα σχολείο στο Μπρονξ, στην πόλη της Νέας Υόρκης, από όπου αποβλήθηκε. Τελικά αποφοίτησε με έπαινο το 1962 από τη Σχολή Stockbridge,  ένα οικοτροφείο στην πόλη Στόκμπριτζ της Μασαχουσέτης. Στο Στόκμπριτζ ήταν γνωστός ως κωμικό στοιχείο. Παρακολούθησε το κολέγιο Haverford κατά τη διάρκεια της περιόδου 1962-1963, όπου διακρίθηκε σε νούμερα φαρσοκωμωδίας και λόγω της παράλογης αίσθησης του χιούμορ του.  Ο Τσέις μεταγράφηκε στο Bard College της Νέας Υόρκης, από όπου αποφοίτησε το 1967 με πρώτο πτυχίο στην Αγγλική Γλώσσα.

Ο Τσέις δεν μπήκε στην ιατρική σχολή, πράγμα που σήμαινε ότι έπρεπε να πάει στρατό. Ο Τσέις δεν υπηρέτησε τελικά και όταν εμφανίστηκε τον Ιανουάριο του 1989 ως ο πρώτος καλεσμένος της εκπομπής *The Pat Sajak Show*, είπε ότι είχε «πείσει ψευδώς» την επιτροπή του ότι είχε ομοφυλοφιλικές τάσεις. 

Έπαιζε ντραμς με το κολεγιακό συγκρότημα The Leather Canary. Ο ίδιος αποκάλεσε το γκρουπ "κακή τζαζ μπάντα". Ο Τσέις έχει πολύ καλό μουσικό αυτί.  Έπαιζε ντραμς και πλήκτρα σε ένα ροκ συγκρότημα που ονομάζεται Chamaeleon Church, το οποίο ηχογράφησε ένα άλμπουμ για την MGM Records το 1969. Για να δώσει στο άλμπουμ πιο απαλό ροκ ήχο, ο παραγωγός έκανε αρκετές αλλαγές στο μιξάρισμα, με αποτέλεσμα ο ήχος του Τσέις να μην ακούγεται.

Καριέρα
-------

### Πρώιμη καριέρα

Ο Τσέις ήταν μέλος ενός underground κωμικού συνόλου με το όνομα Channel One, το οποίο συνίδρυσε το 1967. Έγραψε επίσης μια παρωδία μιας σελίδας της τηλεοπτικής σειράς *Επικίνδυνες αποστολές* για το περιοδικό *Mad* το 1970 και ήταν συγγραφέας στη βραχύβια τηλεοπτική εκπομπή *Smothers Brothers* την άνοιξη του 1975. Ο Τσέις έκανε τη μετάβαση στην κωμωδία ως καριέρα πλήρους απασχόλησης το 1973, όταν έγινε συγγραφέας και μέλος του καστ στο *The National Lampoon Radio Hour*, μιας σατιρικής ραδιοφωνικής σειράς. Στο *National Lampoon Radio Hour* συμμετείχαν επίσης οι Τζον Μπελούσι, Γκίλντα Ράντνερ, Μπιλ Μάρεϊ και Μπράιαν Ντόιλ-Μάρεϊ, οι οποίοι αργότερα έπαιζαν στο *NBC Saturday Night* (αργότερα μετονομάστηκε ξανά σε *NBC's Saturday Night* και τέλος σε *Saturday Night Live*). Ο Τσέις και ο Μπελούσι εμφανίστηκαν επίσης στην επιθεώρηση *Lemmings* εκτός Μπρόντγουεϊ.

### *Saturday Night Live*

 Το αρχικό καστ του *Saturday Night Live* με τον πρόεδρο Τζέραλντ Φορντ το 1976
Ο Τσέις ήταν ένα από τα αρχικά μέλη του καστ του *Saturday Night Live* (*SNL*), της βραδινής κωμικής τηλεοπτικής εκπομπής του NBC, που ξεκίνησε τον Οκτώβριο του 1975. Στον πρώτο κύκλο, παρουσίασε όλες τις εκπομπές εκτός από δύο. Σε ένα κωμικό σκετς, μιμήθηκε ένα πραγματικό περιστατικό στο οποίο ο πρόεδρος Τζέραλντ Φορντ σκόνταψε κατά λάθος κατά την αποβίβαση από το προεδρικό αεροσκάφος στο Σάλτσμπουργκ της Αυστρίας.   Αυτή η απεικόνιση του Φορντ ως έγινε το αγαπημένο σκετς του Τσέις και βοήθησε να διαμορφωθεί η δημοφιλής αντίληψη ότι ο Φορντ είναι αδέξιος.  Τα επόμενα χρόνια, ο Τσέις συναντήθηκε και έγινε φίλος με τον πρόεδρο Φορντ.  

Ο Τσέις δεσμεύτηκε με σύμβαση στο *SNL* για έναν μόνο χρόνο ως συγγραφέας και έγινε μέλος του καστ κατά τη διάρκεια των προβών λίγο πριν την πρεμιέρα της σειράς. Έλαβε δύο Βραβεία Έμμυ και μια Χρυσή Σφαίρα για την κωμωδία του και τη ζωντανή ερμηνεία του στην εκπομπή. Στην αξιολόγηση που έκανε τον Φεβρουάριο του 2015 το περιοδικό *Rolling Stone* και των 141 μελών του καστ του *SNL* μέχρι τότε, ο Τσέις κατατάχθηκε δέκατος σε σημασία. 

#### Αποχώρηση από το *SNL*

 Ο Τσέβι Τσέις στο πάρτι μετά την πρεμιέρα της ταινίας *Ένα αστέρι γεννιέται*, Δεκέμβριος 1976
Στα τέλη του 1976, στα μέσα του δεύτερου κύκλου, ο Τσέις έγινε το πρώτο μέλος του αρχικού καστ που αποχώρησε από την εκπομπή. Ενώ πήρε πρωταγωνιστικούς ρόλους σε πολλές ταινίες λόγω της φήμης του στο *SNL*, ισχυρίστηκε ότι ο κύριος λόγος για την αποχώρησή του ήταν η απροθυμία της φίλης του, Τζάκλιν Κάρλιν, να μετακομίσει στη Νέα Υόρκη.  Ο Τσέις μετακόμισε στο Λος Άντζελες, παντρεύτηκε την Κάρλιν και αντικαταστάθηκε από τον Μπιλ Μάρεϊ, αν και έκανε κάποιες εμφανίσεις στην εκπομπή κατά τον δεύτερο κύκλο.

Ο Τσέις παρουσίασε το *SNL* οκτώ φορές μέχρι το 1997, όταν φέρεται ότι αποκλείστηκε αφού χτύπησε την Cheri Oteri στο κεφάλι και παρενόχλησε γυναίκες συγγραφείς.  Ωστόσο, ο δημιουργός του *SNL* Λόρνι Μάικλς αμφισβήτησε έκτοτε αναφορές ότι σοκαρίστηκε από τη συμπεριφορά του Τσέις ή τον είχε αποκλείσει, ισχυρισμούς τους οποίους αποκαλεί «ηλίθιους».  Αν και ο Τσέις δεν έχει ξαναπαρουσιάσει το *SNL* από το 1997, εμφανίστηκε στο αφιέρωμα για την 25η επέτειο της εκπομπής το 1999 και έδωσε συνέντευξη για ένα αφιέρωμα του NBC το 2005 για τα πρώτα πέντε χρόνια του *SNL*. 

### Κινηματογραφική επιτυχία

 Ο Τσέβι Τσέις στην πρεμιέρα της ταινίας *Σαν τον παλιό καιρό*, 10 Δεκεμβρίου 1980
Οι πρώτοι κινηματογραφικοί ρόλοι του Τσέις περιελάμβαναν το *Tunnel Vision*, το επιτυχημένο *Παιχνίδι για δολοφόνους* που έβγαλε κέρδος περισσότερα από 44 εκατομμύρια δολάρια  και το *Oh! Heavenly Dog*. Ο ρόλος του Έρικ (Ότερ) Στράτον στο *Ένα τρελό... τρελό θηριοτροφείο* γράφτηκε αρχικά για τον Τσέις, αλλά αυτός απέρριψε τον ρόλο για να δουλέψει στο *Παιχνίδι για δολοφόνους.*  Ο Τσέις είπε σε συνέντευξή του ότι επέλεξε να ασχοληθεί με το *Παιχνίδι για δολοφόνους* για να καταφέρει να κάνει «πραγματική υποκριτική» για πρώτη φορά στην καριέρα του αντί να κάνει απλώς χοντροκομμένα αστεία.  Ο Τσέις συνέχει με την επιτυχημένη κωμωδία του Χάρολντ Ράμις *Το κλαμπ με τις λωλές* το 1980, που ήταν μεγάλη εισπρακτική επιτυχία, αποσπώντας 39 εκατομμύρια δολάρια  με προϋπολογισμό 6 εκατομμυρίων δολαρίων. Την ίδια χρονιά, επανενώθηκε με τη συμπρωταγωνίστριά του Γκόλντι Χον για το *Σαν τον παλιό καιρό* του Νιλ Σάιμον, το οποίο ήταν επίσης επιτυχημένο εισπρακτικά, κερδίζοντας περισσότερα από 43 εκατομμύρια.  Μετά από αυτό κυκλοφόρησε ένα ομώνυμο δισκογραφικό άλμπουμ, σε συμπαραγωγή των Τσέις και Τομ Σκοτ, με διασκευές τραγουδιών των Ράντι Νιούμαν, Μπάρι Γουάιτ, Μπομπ Μάρλεϊ, The Beatles, Ντόνα Σάμερ, Τένεσι Έρνι Φορντ, The Troggs, και The Sugarhill Gang.

Ο Τσέις γλίτωσε τελευταία στιγμή τον θάνατο από ηλεκτροπληξία κατά τη διάρκεια των γυρισμάτων του *Μοντέρνα ζευγάρια, μοντέρνα προβλήματα* το 1980. Κατά τη διάρκεια μιας σεκάνς στην οποία ο χαρακτήρας του Τσέις φοράει «φώτα προσγείωσης» καθώς ονειρεύεται ότι είναι αεροπλάνο, τα φώτα βραχυκύκλωσαν και πέρασε ηλεκτρικό ρεύμα από τους μυς του βραχίονα, την πλάτη και τον λαιμό του. Η επιθανάτια εμπειρία έκανε τον Τσέις να περάσει μια περίοδο βαθιάς κατάθλιψης, καθώς ο γάμος του είχε τελειώσει λίγο πριν από την έναρξη των γυρισμάτων. Ο Τσέις συνέχισε την κινηματογραφική του καριέρα στο *Τα Χριστούγεννα του τρελού θηριοτροφείου* του 1983. Αυτή η ταινία εέβγαλε 61 εκατομμύρια δολάρια  με προϋπολογισμό 15 εκατομμυρίων δολαρίων (η πιο επιτυχημένη ταινία του εκείνη την εποχή). Παντρεύτηκε την Τζέινι Λιουκ το 1982, και το 1985, πρωταγωνίστησε στο *Φλετς, ο ρεπόρτερ με τα χίλια πρόσωπα*, το οποίο συγκέντρωσε πάνω από 50 εκατομμύρια δολάρια  με προϋπολογισμό 8 εκατομμυρίων δολαρίων. Αυτή ήταν η πρώτη από τις δύο ταινίες που βασίστηκαν στα βιβλία *Φλετς* του Γκρέγκορι Μακντόναλντ, καθώς και στο *Οι κατάσκοποι που ήρθαν από τη ζέστη*. Ο Τσέις ενώθηκε με τους βετεράνους του *SNL* Στιβ Μάρτιν και Μάρτιν Σορτ στην κωμωδία *Οι 3 αμίγκος* το 1986, δηλώνοντας σε μια συνέντευξη ότι ήταν η πιο διασκεδαστική ταινία που είχε γυρίσει. Αυτή η ταινία ήταν επίσης πολύ επιτυχημένη, με εισπράξεις 39 εκατομμυρίων δολαρίων  και προϋπολογισμό 25 εκατομμυρίων δολαρίων. Το τρίο παρουσίασε το *SNL* εκείνη τη χρονιά και ήταν η μοναδική φορά που η εκπομπή είχε τρεις παρουσιαστές σε ένα επεισόδιο.

 Ρόναλντ Ρίγκαν και Τσέβι Τσέις, 1985
Στο απόγειο της καριέρας του στα τέλη της δεκαετίας του 1980, ο Τσέις κέρδιζε περίπου 7 εκατομμύρια δολάρια ανά ταινία και ήταν μια ιδιαίτερα δημοφιλής διασημότητα. Εμφανίστηκε δίπλα στον Πολ Σάιμον, έναν από τους καλύτερους φίλους του, στο δεύτερο βίντεο του Σάιμον το 1986 για το "You Can Call Me Al".  Ο Τσέις παρουσίασε την τελετή απονομής των Βραβεία Όσκαρ το 1987 και το 1988.

Το 1987, η εταιρεία του Cornelius Productions είχε συνάψει μια μη αποκλειστική συμφωνία με τη Warner Bros. προκειμένου να γυρίσει τέσσερα έργα μεγάλου μήκους στο στούντιο και ένα πέμπτο έργο στη Universal Pictures.  Έπαιξε σαξόφωνο επί σκηνής στη δωρεάν συναυλία του Σάιμον στο Σέντραλ Παρκ το καλοκαίρι του 1991. Αργότερα, το 1991, βοήθησε στην ηχογράφηση και εμφανίστηκε στο μουσικό βίντεο "Voices That Care" για την υποστήριξη των αμερικανικών στρατευμάτων που συμμετείχαν στην Επιχείρηση Καταιγίδα της Ερήμου, και υποστήριξε τον Διεθνή Ερυθρό Σταυρό.

#### Τα επόμενα χρόνια

 Ο Τζέραλντ Φορντ με τον Τσέις πριν από τη Διάσκεψη για το Χιούμορ και την Προεδρία που πραγματοποιήθηκε στο Μουσείο Τζέραλντ Ρ. Φορντ το 1986
Ο Τσέις είχε τρεις διαδοχικές κινηματογραφικές αποτυχίες—το προταθέν για Χρυσό Βατόμουρο του 1991 *Δέκα τόνοι μπελάδες*, το *Οι περιπέτειες ενός αόρατου ανθρώπου* του 1992 και το *Κλέφτες και αστυνόμοι* του 1994. Ο Τσέις αργότερα εμφανίστηκε σε μια διαφήμιση των Doritos, που προβλήθηκε κατά τη διάρκεια του Σούπερ Μπόουλ.

Ο Τσέις είχε επιτυχία με μερικές από τις επόμενες ταινίες του. Το *Ο άνδρας του σπιτιού* του 1995, με συμπρωταγωνίστρια τη Φάρα Φόσετ, ήταν σχετικά επιτυχημένο, με εισπράξεις 40 εκατομμυρίων δολαρίων  και *Το τρελό θηριοτροφείο: Διακοπές στο Λας Βέγκας* του 1997 ήταν εισπρακτική επιτυχία, με εισπράξεις 36,4 εκατομμυρίων δολαρίων.  Η ταινία *Τρελές πλάκες στο χιόνι* του 2000, στην οποία έπαιζε ο Τσέις, ήταν επίσης επιτυχημένη με εισπράξεις άνω των 60 εκατομμυρίων δολαρίων,  καθώς και το *Κατά φαντασία φοιτητής* του 2002, με έσοδα περισσότερα από 40 εκατομμύρια δολάρια. 

Ο Τσέις έλαβε ένα αστέρι στη Λεωφόρο της Δόξας στο Χόλυγουντ το 1993. 

Μερικές από τις πιο πρόσφατες ταινίες με πρωταγωνιστή τον Τσέις δεν έχουν κυκλοφορήσει ευρέως στις Ηνωμένες Πολιτείες. Επέστρεψε στην παραγωγή ταινιών το 2006, συμπρωταγωνιστώντας με τον Τιμ Άλεν και την Κόρτνεϊ Κοξ στην κωμωδία *Ζουμ: Ακαδημία για υπερήρωες*, με καλλιτεχνική και εμπορική αποτυχία.

Ο Τσέις ερμήνευσε τον ρόλο του υπόπτου για φόνο σε ένα επεισόδιο της σειράς *Νόμος και τάξη*. Έπαιξε επίσης ως γκεστ σταρ στη δραματική σειρά του ABC *Brothers & Sisters* σε δύο επεισόδια ως πρώην σύντροφος του χαρακτήρα της Σάλι Φιλντ. Ο Τσέις εμφανίστηκε σε έναν επαναλαμβανόμενο ρόλο ως κακόβουλος μεγιστάνας λογισμικού στην κατασκοπευτική κωμωδία του NBC *Πράκτορας στο τσακ*. Το 2009, οι Τσέις και Νταν Ακρόιντ εκφράστηκαν σε ένα επεισόδιο *Family Guy*.

Το 2010, εμφανίστηκε στην ταινία *Ένα τρελό τρελό τζακούζι* που απέσπασε κάποιες καλές κριτικές. Το 2019 έπαιξε στην ταινία του Netflix *Το τελευταίο γέλιο* όπου πρωταγωνίστησε μαζί με τον Ρίτσαρντ Ντρέιφους. Το 2015, ο Τσέις επανέλαβε τον ρόλο του ως Κλαρκ στην πέμπτη συνέχεια των ταινιών του *Θηριοτροφείου*, με τίτλο *Τρελό θηριοτροφείο: Η νέα γενιά*. Σε αντίθεση με τις προηγούμενες τέσσερις ταινίες στις οποίες ο Κλαρκ είναι ο κύριος πρωταγωνιστής, εδώ κάνει μια σύντομη εμφάνιση.

Προσωπική ζωή
-------------

 Ο Τσέις το 1990
Ο Τσέις παντρεύτηκε τη Σούζαν Χιούιτ στη Νέα Υόρκη στις 23 Φεβρουαρίου 1973. Χώρισαν την 1η Φεβρουαρίου 1976. Ο δεύτερος γάμος του, με τη Τζάκλιν Κάρλιν, επισημοποιήθηκε στις 4 Δεκεμβρίου 1976 και κατέληξε σε διαζύγιο στις 14 Νοεμβρίου 1980. Δεν απέκτησαν παιδιά.  Παντρεύτηκε την τρίτη σύζυγό του, Τζέινι Λιουκ στις 19 Ιουνίου 1982.  Απέκτησε τρεις κόρες με τη Λιουκ.  Το ζευγάρι κατοικεί στο Μπέντφορντ της Νέας Υόρκης. 

Το 1986, ο Τσέις εισήχθη στο Betty Ford Center για θεραπεία κατά του εθισμού στα παυσίπονα.  Το 2010, είπε ότι η κατάχρηση ναρκωτικών που έκανε ήταν «χαμηλού επιπέδου».  Μπήκε στην κλινική Hazelden τον Σεπτέμβριο του 2016 για να ξεκινήσει θεραπεία για αλκοολισμό. 

Ενεργός οικολόγος και φιλάνθρωπος, ο Τσέις έχει φιλελεύθερες πολιτικές απόψεις. Μάζεψε χρήματα για την προεκλογική εκστρατεία του Μπιλ Κλίντον τη δεκαετία του 1990 και για τον Τζον Κέρι στις προεδρικές εκλογές του 2004. Χλεύασε τον Πρόεδρο Τζορτζ Μπους κατά τη διάρκεια μιας ομιλίας, αναφερόμενος στον Μπους ως «αμόρφωτο» και «ηλίθιο», το οποίο κατέπληξε τους διοργανωτές και το πλήθος. 

### Διαμάχη με τον Μπιλ Μάρεϊ

Ενώ γύριζε ένα επεισόδιο του *Saturday Night Live* το 1978, ο Τσέις τσακώθηκε με τον Μπιλ Μάρεϊ στο καμαρίνι του Τζον Μπελούσι. Ο καβγάς του Μάρεϊ και του Τσέις στα παρασκήνια έλαβε χώρα όταν ο Τσέις επέστρεψε για να παρουσιάσει την εκπομπή μετά την αποχώρησή του το 1976. Ο Μάρεϊ φέρεται να είχε κάνει ένα υποτιμητικό σχόλιο για τον ταραγμένο γάμο του Τσέις με τη Τζάκλιν Κάρλιν, οδηγώντας τον Τσέις να επικρίνει την εμφάνιση του Μάρεϊ. Μέλη του καστ του *SNL* έγιναν μάρτυρες του περιστατικού.

Φιλμογραφία
-----------

| Έτος | Πρωτότυπος τίτλος | Τίτλος στα ελληνικά | Ρόλος |
| --- | --- | --- | --- |
| 1968 | *Walk... Don't Walk* |  | περαστικός |
| 1974 | *The Groove Tube* | *Θεότρελη τηλεόραση* | διάφοροι ρόλοι |
| 1976 | *Tunnel Vision* |  | Τσέβι Τσέις |
| 1978 | *Foul Play* | *Παιχνίδι για δολοφόνους* | Τόνι Κάρλσον |
| 1980 | *Oh! Heavenly Dog* |  | Μπράουνινγκ |
| *Caddyshack* | *Το κλαμπ με τις λωλές* | Τάι Γουέμπ |
| *Seems Like Old Times* | *Σαν τον παλιό καιρό* | Νίκολας Γκαρντίνια |
| 1981 | *Under the Rainbow* |  | Μπρους Θορπ |
| *Modern Problems* | *Μοντέρνα ζευγάρια, μοντέρνα προβλήματα*  | Μαξ Φίντλερ |
| 1983 | *National Lampoon's Vacation* | *Το τρελό θηριοτροφείο πάει διακοπές*  | Κλαρκ Γκρίσγουολντ |
| *Deal of the Century* | *Η συμφωνία του αιώνα* | Έντι Μουντς |
| 1985 | *Fletch* | *Φλετς, ο ρεπόρτερ με τα χίλια πρόσωπα*  | Έργουιντ Φλέτσερ (Φλετς) |
| *National Lampoon's European Vacation* | *Το τρελό θηριοτροφείο πάει διακοπές στην Ευρώπη*  | Κλαρκ Γκρίσγουολντ |
| *Sesame Street Presents: Follow That Bird* |  | παρουσιαστής |
| *Spies Like Us* | *Οι κατάσκοποι που ήρθαν από τη ζέστη* | Έμετ Φιτς-Χιουμ |
| 1986 | *Three Amigos* | *Οι 3 αμίγκος* | Ντάστι Μπότομς |
| 1988 | *The Couch Trip* | *Τρελοί για δέσιμο* | πατέρας |
| *Funny Farm* | *Δημοσιογράφος για κλάματα* | Άντι Φάρμερ |
| *Caddyshack II* | *Η λέσχη των ξεφωνημένων* | Τάι Γουέμπ |
| 1989 | *Fletch Lives* | *Ο άνθρωπος με τα χίλια πρόσωπα επιστρέφει*  | Έργουιντ Φλέτσερ (Φλετς) |
| *National Lampoon's Christmas Vacation* | *Τα Χριστούγεννα του τρελού θηριοτροφείου*  | Κλαρκ Γκρίσγουολντ (Σπάρκι) |
| 1991 | *Nothing but Trouble* | *Δέκα τόνοι μπελάδες*  | Κρις Θορν |
| *L.A. Story* | *CameoΤρελές ιστορίες του Λος Άντζελες* | Κάρλο Κρίστοφερ |
| 1992 | *Memoirs of an Invisible Man* | *Οι περιπέτειες ενός αόρατου ανθρώπου*  | Νικ Χάλογουεϊ |
| *Hero* | *Ήρωας κατά λάθος* | Ντικ |
| 1993 | *Last Action Hero* | *Ο τελευταίος μεγάλος ήρωας* | Τσέβι Τσέις |
| 1994 | *A Century of Cinema* |  |
| *Cops & Robbersons* | *Κλέφτες και αστυνόμοι*  | Νόρμαν Ρόμπερτσον |
| 1995 | *Man of the House* | *Ο άνδρας του σπιτιού*  | Τζακ |
| 1997 | *Vegas Vacation* | *Το τρελό θηριοτροφείο: Διακοπές στο Λας Βέγκας*  | Κλαρκ Γκρίσγουολντ |
| 1998 | *Dirty Work* | *Βρόμικη δουλειά* | δρ Φάρδινγκ |
| 2000 | *Snow Day* | *Τρελές πλάκες στο χιόνι*  | Τομ Μπράντστον |
| 2002 | *Orange County* | *Κατά φαντασία φοιτητής* | Χέρμπερτ |
| 2003 | *Vacuums* | *Επιχείρηση "Σκούπα"*  | Παντς |
| 2004 | *Mariti in affitto* |  | Πολ Πάρμεζαν |
| *Bad Meat* |  | γερουσιαστής Μπέρναρντ Π. Γκρίλι |
| 2005 | *Ellie Parker* |  | Ντένις Σουόρτσμπαουμ |
| 2006 | *Funny Money* |  | Χένρι Πέρκινς |
| *Doogal* |  | τρένο (φωνή) |
| *Zoom* | *Ζουμ: Ακαδημία για υπερήρωες*  | δρ Γκραντ |
| 2009 | *Stay Cool* |  | Μάρσαλ |
| 2010 | *Hot Tub Time Machine* | *Ένα τρελό τρελό τζακούζι*  | τεχνίτης |
| 2011 | *Not Another Not Another Movie* | *Η παρωδία της παρωδίας* | Μαξ Στορμ |
| 2013 | *Before I Sleep* |  | νεκροθάφτης |
| 2014 | *Lovesick* | *Τρελός από έρωτα*  | Λέστερ Χορν |
| *Shelby* |  | Τζέφρι |
| 2015 | *Hot Tub Time Machine 2* | *Ένα τρελό τρελό τζακούζι 2* | τεχνίτης |
| *Vacation* | *Τρελό θηριοτροφείο: Η νέα γενιά*  | Κλαρκ Γκρίσγουολντ |
| 2017 | *The Last Movie Star* |  | Σάνι |
| 2019 | *The Last Laugh* | *Το τελευταίο γέλιο* | Αλ Χαρτ |
| 2020 | *The Very Excellent Mr. Dundee* |  | Τσέβι |
| 2021 | *Panda vs. Aliens* |  | βασιλιάς Κάροθ |

Παραπομπές
----------

1. ↑  (Αγγλικά) *SNAC*. w6zf12jc. Ανακτήθηκε στις 9  Οκτωβρίου 2017.
2. ↑  *GeneaStar*. chasec.
3. ↑  «Proleksis enciklopedija» (Κροατικά) 15077.
4. ↑  Ανακτήθηκε στις 4  Μαρτίου 2021.
5. ↑  (Ρουμανικά) *CineMagia*. 6723. Ανακτήθηκε στις 4  Απριλίου 2022.
6. ↑  www.tvguide.com/special/fall-preview/gallery/best-snl-cast-members-1078305/.
7. ↑  www.tvguide.com/galleries/best-snl-cast-members-1078305/.
8. ↑  www.infoplease.com/biography/actors.html.
9. ↑  Ανακτήθηκε στις 22  Μαΐου 2019.
10. 1 2  (πολλαπλές γλώσσες) *geni.com*.
11. ↑  www.nytimes.com/2005/01/06/classified/paid-notice-deaths-widdoes-cathalene-crane.html. Ανακτήθηκε στις 24  Φεβρουαρίου 2022.
12. ↑  «Chevy Chase». Emmys.com. Ανακτήθηκε στις 21 Ιουνίου 2017.
13. ↑  «Golden Globe Awards for 'Chevy Chase'». Goldenglobes.com. Ανακτήθηκε στις 21 Ιουνίου 2017.
14. ↑  Guerrero, Danger (21 Νοεμβρίου 2012). «Chevy Chase is leaving "Community"». *Uproxx.com*. Ανακτήθηκε στις 21 Νοεμβρίου 2012.
15. ↑  Andreeva, Nellie (21 Νοεμβρίου 2012). «Chevy Chase Leaving NBC's "Community"». *Deadline*. Ανακτήθηκε στις 21 Νοεμβρίου 2012.
16. ↑  «Chevy Chase biography». Biography.com. Ανακτήθηκε στις 17 Οκτωβρίου 2013.
17. ↑  «Is Chevy Chase a Potential Successor to Johnny Carson?». *New York Magazine*. Ανακτήθηκε στις 30 Δεκεμβρίου 2020.
18. ↑  «Edward Chase, 86, Longtime Book Editor, Is Dead (Published 2005)». *The New York Times*. 17 Ιουνίου 2005. Ανακτήθηκε στις 30 Δεκεμβρίου 2020.
19. ↑  «Edward Tinsley Chase '41 | Princeton Alumni Weekly». Αρχειοθετήθηκε από το πρωτότυπο στις 27 Ιουλίου 2020. Ανακτήθηκε στις 20 Σεπτεμβρίου 2018.
20. ↑  «Explorer's Survivor Omitted». *The New York Times*. July 11, 1962. .
21. 1 2  «Chevy Chase is 74, sober and ready to work. The problem? Nobody wants to work with him.» (στα αγγλικά). *Washington Post*.. Ανακτήθηκε στις June 30, 2021.
22. ↑  Martha Burgin· Maureen Holtz (2009). *Robert Allerton: the private man & the public gifts*. The News-Gazette. σελ. 132. ISBN 978-0-9798420-7-8.
23. 1 2  Fruchter, Rena. *I'm Chevy Chase...and You're Not*. Virgin Books, 2007.
24. ↑  Cornelius Crane "Chevy" Chase, Edward Tinsley "Ned" Chase, Edward Leigh Chase, Charles Dennison Chase, Henry Seymour Chase, Jarvis Brown Chase, Paul Chase m. Betty Kinnicutt, John Kinnicutt m. Hannah Gorham, Jabez Gorham Jr. Jabez Gorham Sr. John Gorham m. Desire Howland, daughter of John Howland & Elizabeth Tilley.
25. 1 2  Chase, Chevy, interview on *Howard Stern Show*, Sirius Satellite Radio, September 18, 2008.
26. ↑  «Chevy Chase says in book he was beaten by mother». *Reuters*. April 24, 2007. Αρχειοθετήθηκε από το πρωτότυπο στις October 2, 2012.. Ανακτήθηκε στις August 15, 2012.
27. ↑  «The Milwaukee Sentinel — Google News Archive Search». *News.google.com*. Ανακτήθηκε στις 30 Δεκεμβρίου 2020. [*νεκρός σύνδεσμος*]
28. ↑  «Prankly Speaking». *The Bi-College News*. 28 Οκτωβρίου 2003. Αρχειοθετήθηκε από το πρωτότυπο στις 21 Απριλίου 2015. Ανακτήθηκε στις 26 Φεβρουαρίου 2015.
29. ↑  Late-Night Chitchat Additions: Pat Sajak and Arsenio Hall, a January 11, 1989, review from *The New York Times*
30. ↑  Cannon, Lou (December 27, 2006). «Gerald R. Ford» (Obituary). *The Washington Post*.. Ανακτήθηκε στις September 16, 2008.
31. ↑  Chawkins, Steve (October 25, 2005). «Bush's Tribute to a Lofty Symbol». *Los Angeles Times*.. Ανακτήθηκε στις September 16, 2008.
32. 1 2  «Chevy Chase recalls Ford as 'a terrific guy': 'SNL' comedian became famous in the '70s portraying president as klutz». Today.com. December 27, 2006.. Ανακτήθηκε στις September 16, 2008.
33. ↑  Chase, Chevy (January 6, 2007). «Mr. Ford Gets the Last Laugh». *The New York Times*.. Ανακτήθηκε στις September 16, 2008.
34. ↑  *Rolling Stone*, issue 1229, February 26, 2015, p. 32.
35. ↑  «Live From New York: The First 5 Years of Saturday Night Live». February 20, 2005.
36. ↑  Princeton, Harvey (11 Σεπτεμβρίου 2019). «Chevy Chase Isn't The Funny Guy You Think He Is». Αρχειοθετήθηκε από το πρωτότυπο στις 29 Δεκεμβρίου 2022. Ανακτήθηκε στις 28 Δεκεμβρίου 2020.
37. ↑  Edgers, Geoff (September 19, 2018). «Chevy Chase can't change». *The Washington Post*.. Ανακτήθηκε στις September 5, 2022.
38. ↑  McCoy, Terrence (February 17, 2015). «Chevy Chase, Too Mean To Succeed». *The Washington Post*.. Ανακτήθηκε στις February 26, 2015.
39. ↑  «Foul Play». *Box Office Mojo*. Ανακτήθηκε στις 15 Μαΐου 2022.
40. ↑  Shales, Tom. *Live From New York: An Uncensored History of Saturday Night Live*. Back Bay Books, 2003.
41. ↑  «Caddyshack». *Box Office Mojo*. Ανακτήθηκε στις 15 Μαΐου 2022.
42. ↑  «Seems Like Old Times». *Box Office Mojo*. Ανακτήθηκε στις 15 Μαΐου 2022.
43. ↑  «National Lampoon's Vacation». *Box Office Mojo*. Ανακτήθηκε στις 15 Μαΐου 2022.
44. ↑  «Fletch». *Box Office Mojo*. Ανακτήθηκε στις 15 Μαΐου 2022.
45. ↑  «Three Amigos!». *Box Office Mojo*. Ανακτήθηκε στις 15 Μαΐου 2022.
46. ↑  «Paul Simon - You Can Call Me al (Official Video)». *YouTube*.
47. ↑  Tusher, Will (1987-05-27). «Chevy Chase's Cornelius Prods. Lines Up Projects With WB, U». *Variety*: σελ. 28.
48. ↑  «Man of the House». *Box Office Mojo*. Ανακτήθηκε στις 15 Μαΐου 2022.
49. ↑  «Vegas Vacation». *Box Office Mojo*. Ανακτήθηκε στις 15 Μαΐου 2022.
50. ↑  «Snow Day». *Box Office Mojo*. Ανακτήθηκε στις 15 Μαΐου 2022.
51. ↑  «Orange County». *Box Office Mojo*. Ανακτήθηκε στις 15 Μαΐου 2022.
52. ↑  «Chevy Chase». *Hollywood Walk of Fame*. Hollywood Chamber of Commerce. 25 Οκτωβρίου 2019. Ανακτήθηκε στις 15 Μαΐου 2021.
53. ↑  «Vacation». *Box Office Mojo*. Ανακτήθηκε στις 15 Μαΐου 2022.
54. ↑  [
55. ↑  Gelder, Lawrence Van (15 Οκτωβρίου 1982). «AT THE MOVIES (Published 1982)». *The New York Times*. Ανακτήθηκε στις 30 Δεκεμβρίου 2020.
56. ↑  «Hermit Hell! Chevy Chase Living Like A Loner: 'He's Alienated Himself From Everyone'». *RadarOnline*. 15 Φεβρουαρίου 2018. Ανακτήθηκε στις 30 Δεκεμβρίου 2020.
57. ↑  «Chevy Chase Being Treated For Addiction to Painkillers». *The New York Times*. October 12, 1986.. Ανακτήθηκε στις August 31, 2013.
58. ↑  Fussman, Cal (23 Σεπτεμβρίου 2010). «Chevy Chase: What I've Learned». *Esquire*. Ανακτήθηκε στις 31 Αυγούστου 2013.
59. ↑  France, Lisa Respers (6 Σεπτεμβρίου 2016). «Chevy Chase enters rehab». *CNN*.
60. ↑  Leiby, Richard (December 16, 2004). «It's the F-Time Show With Chevy Chase». *Washington Post*.. Ανακτήθηκε στις August 8, 2011.
61. 1 2 3 4  «Τσέβι Τσέις ταινίες στις οποίες έχει πάρει μέρος». *www.athinorama.gr*. Ανακτήθηκε στις 29 Δεκεμβρίου 2022.
62. 1 2 3 4 5 6 7 8 9 10 11 12 13 14 15  «Τσέβι Τσέις - Ταινίες». *www.dvd-trailers.gr*. Ανακτήθηκε στις 29 Δεκεμβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τσέβι Τσέις** |

* Τσέβι Τσέις στην IMDb
* Συνέντευξη με τους 3 Αμίγκος το 1986

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 69115086
* **Europeana**: agent/base/61017
* LCCN: n94118722
* ISNI: 0000 0003 6855 6366
* GND: 133017656
* SUDOC: 17601490X
* BNF: cb13892406g (data)
* MusicBrainz: 7573df58-aa76-4b1c-9035-8a0ed0d4e994
* NKC: xx0051892
* BNE: XX1126699

 |

 |